stanford-oval/wikipedia huggingface dataset:
รักแห่งสยาม
งานสร้างภาพยนตร์ > การประชาสัมพันธ์

การประชาสัมพันธ์ของภาพยนตร์เรื่องนี้เริ่มมีการประชาสัมพันธ์ให้ข้อมูลของภาพยนตร์ตั้งแต่เดือนสิงหาคม พ.ศ. 2550 หลังจากนั้นจึงเป็นกิจกรรมเดินสายของทางทีมนักแสดงและผู้กำกับ โดยเริ่มจากการออกบูธขายของที่ระลึกและมีวงออกัสแสดงเพลงจากอัลบั้มเพลงประกอบภาพยนตร์ ในงานแฟตเฟสติวัล ครั้งที่ 7 ที่ชาเลนเจอร์ฮอลล์ เมืองทองธานี เมื่อวันเสาร์-อาทิตย์ที่ 10-11 พฤศจิกายน พ.ศ. 2550 และยังมีกิจกรรมการกุศลร่วมกันคือในวันที่ 14 พฤศจิกายน พ.ศ. 2550 นักแสดงและผู้กำกับเรื่องรักแห่งสยามนำโดย กบ ทรงสิทธิ์, นก สินจัย และ พลอย เฌอมาลย์ ร่วมกันทำกระปุกออมสินรูปหัวใจ ในรูปแบบเปเปอร์มาร์เช่ต์ ให้คนดูหนังได้บริจาค เพื่อนำไปช่วยรักษาโรคหัวใจให้เด็ก ๆ ผู้ยากไร้ที่มูลนิธิเด็กโรคหัวใจในพระอุปถัมภ์ของสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ถือเป็นการประชาสัมพันธ์ที่ทำบุญไปด้วย
จนในวันที่ 20 พฤศจิกายน พ.ศ. 2550 จึงได้มีการจัดรอบปฐมทัศน์ของภาพยนตร์เรื่องนี้ โดยมีการจัดมินิคอนเสิร์ต  "รักแห่งสยาม Premier Concert: Siam In Love" กันที่เวทีลานดิสคัฟเวอรี่ พลาซ่า สยามดิสคัฟเวอรี่เซ็นเตอร์ ก่อนการฉายรอบปฐมทัศน์ที่โรงภาพยนตร์สยามภาวลัย พารากอนซีนีเพล็กซ์ ศูนย์การค้าสยามพารากอน ในวันเดียวกัน ซึ่งภาพยนตร์เข้าฉายจริงวันที่ 22 พฤศจิกายน พ.ศ. 2550
การตอบรับจากสังคม > ปฏิกิริยาจากผู้ชมภาพยนตร์

การประชาสัมพันธ์ภาพยนตร์ก่อนการออกฉาย นำเสนอว่าเป็นภาพยนตร์เกี่ยวกับความรักใส ๆ ของวัยรุ่นหญิงชาย แต่เมื่อภาพยนตร์ออกฉายจริง กลับมีเนื้อหาเกี่ยวกับความสับสนในจิตใจของวัยรุ่นชาย รวมถึงมีฉากล่อแหลม ทำให้เกิดเสียงวิพากษ์วิจารณ์อย่างกว้างขวาง เช่นในสื่ออินเทอร์เน็ต อย่าง เว็บไซต์พันทิป มีผู้ตั้งกระทู้ชื่นชม ต่อต้าน และวิจารณ์เป็นจำนวนมาก รวมถึงกลยุทธ์ในการประชาสัมพันธ์ที่ก่อให้เกิดการถกเถียงทั้งแง่บวกและแง่ลบ
สำหรับกระแสสองด้านที่ตัดกันอย่างชัดเจนของหนังเรื่องนี้คือ "กลุ่มคนที่รักจับใจ" กับ "กลุ่มที่เกลียดเข้าไส้" พวกที่รักจับใจมีหลากหลายเหตุผลที่รักหนังเรื่องนี้ ส่วนพวกเกลียดเข้าไส้ มีเหตุผลสองประเด็นใหญ่คือ "เพราะเป็นภาพยนตร์ที่เกี่ยวข้องกับเกย์" กับ "การถูกหลอก" ส่วนทางด้านผู้กำกับ ชูเกียรติ ศักดิ์วีระกุล ก็ยอมรับกับการประชาสัมพันธ์ที่ไม่ได้บอกว่าเป็นหนังที่มีเนื้อหาของเกย์อยู่ แต่อธิบายว่า "ตัวหนังไม่ได้เป็นหนังเกย์ ประเด็นพูดถึงชีวิตความรักหลายรูปแบบ ความเป็นมนุษย์ ดังนั้นหน้าหนังจึงไม่ได้หยิบเรื่องเกย์ขึ้นมาพูดมาเป็นสาระสำคัญของหนัง อีกทั้งถ้าเราบอกว่าเป็นหนังมีเนื้อหาอย่างนี้แล้วหนังเรื่องนี้จะกลายเป็นหนังเฉพาะกลุ่มทันที"
ส่วนฉากที่สร้างความฮือฮามากที่สุดของหนังเรื่องนี้คือ ฉากจูบของโต้งกับมิว ที่ได้รับการตอบรับอย่างมาก ทางด้านวิชญ์วิสิฐ หิรัญวงษ์กุลที่รับบทเป็นมิว ได้รับคำถามจากคนดูเกี่ยวกับรสนิยมทางเพศ เขาให้คำตอบว่า "ส่วนใหญ่ก็มีมาถามครับ ว่าเราเป็นหรือเปล่า และเราก็ต้องแยกภาพลักษณ์ของหนัง กับชีวิตจริงออกจากกัน แต่จริง ๆ ลึก ๆ ถ้าเรามองในแง่นี้ เราน่าจะดีใจนะว่าเราเล่นได้สมบทบาทจริง ๆ " ทางด้านมาริโอ้ เมาเร่อที่ได้รับบทโต้ง พูดถึงฉากนั้นว่า "รู้สึกตื่นเต้น เพราะไม่เคยจูบผู้ชายมาก่อน และไม่ได้จูบกับใครทุกวัน โอ้คิดว่ามันคือการแสดง เราเป็นนักแสดงที่ดีก็ต้องเล่นได้ทุกบทบาท"
การตอบรับจากสังคม > การออกฉายและรายได้

รักแห่งสยาม ออกฉายทั่วไปในโรงภาพยนตร์เมื่อวันที่ 22 พฤศจิกายน พ.ศ. 2550 จากจำนวนโรง 146 โรง โดยสัปดาห์แรกทำรายได้ 18.5 ล้านบาท ส่วนรายได้ในสัปดาห์ที่ 2 จากการที่ภาพยนตร์เรื่อง โปงลางสะดิ้ง ลำซิ่งส่ายหน้า เข้าในสัปดาห์นี้ ทำให้รายได้ในสัปดาห์ที่ 2 ของรักแห่งสยาม น้อยลงกว่าการเปิดตัวกว่าครึ่ง แต่ก็ถือว่ากระแสยังดีอยู่ ทำรายได้ไปอีก 7.5 ล้านบาท และปิดรายได้รวมที่ 42 ล้านบาท
หลังจากที่ภาพยนตร์ออกฉาย กระแสต่าง ๆ เกิดขึ้นตามเว็บ เกิดกลุ่มแฟนคลับ และมีการเรียกร้องให้ฉายฉบับ “Director's Cut”  ซึ่งมีความยาวมากกว่าฉบับปกติที่ออกฉายตามโรงทั่วไป คือ ยาวประมาณ 3 ชั่วโมงเศษ และต่อด้วยส่วนที่ถูกตัดออกไปอีก 20 นาที ออกฉายที่โรงภาพยนตร์เฮาส์ อาร์ซีเอ ตั้งแต่วันที่ 17 มกราคม พ.ศ. 2551 ถึง 5 มีนาคม พ.ศ. 2551 ฉายด้วยแผ่นดีวีดี ผ่านเครื่องฉาย ซึ่งส่วนที่เพิ่มเติมเข้ามาคือเรื่องความสัมพันธ์ของตัวละคร ความเกี่ยวเนื่องที่มีมิติรายละเอียดมากขึ้น
สำหรับในต่างประเทศ รักแห่งสยาม ได้เข้าฉายในเทศกาลภาพยนตร์นานาชาติฮ่องกง  เทศกาลภาพยนตร์อูดิเน่ที่ประเทศอิตาลี และเทศกาลหนังพูชอนที่เกาหลีใต้
ที่ไต้หวันออกฉายอย่างเป็นทางการในวันที่ 19 กันยายน พ.ศ. 2551 มีการประชาสัมพันธ์ภาพยนตร์อย่างครึกโครม รวมถึงเชิญวิชญ์วิสิฐและชูเกียรติมาร่วมประชาสัมพันธ์ที่ไต้หวัน รวมค่าใช้จ่ายในการประชาสัมพันธ์ รวมถึงค่าลิขสิทธิ์ต่าง ๆ เป็นเงิน 31,000 ดอลลาร์สหรัฐ ภาพยนตร์ทำรายได้บนตารางบ็อกซ์ออฟฟิสของไต้หวันในสัปดาห์แรกที่อันดับ 12 ซึ่งในสัปดาห์เดียวกันกับที่ สี่แพร่ง ฉายสัปดาห์แรกที่อันดับ 4 หลังจากนั้นในสัปดาห์ที่ 2 ขึ้นมาที่อันดับที่ 10 บนตารางอันดับ นอกจากนั้นยังมีการจำหน่ายตุ๊กตาไม้กว่า 300 ตัวก็ขายหมดก่อนการฉายรอบปฐมทัศน์รอบแรก และยอดขายตั๋วล่วงหน้าในสัปดาห์แรก 1,000 ใบขายหมดตั้งแต่สัปดาห์แรก
ในญี่ปุ่น เดิมที รักแห่งสยาม ผู้ซื้อหนังตั้งใจจะออกเป็นรูปแบบดีวีดี แต่เนื่องจากได้รับรางวัลมหานิยมที่เทศกาลหนังโอซาก้า ในเดือนมีนาคม พ.ศ. 2552 จึงได้เข้าฉายในโรงภาพยนตร์แบบจำกัดโรง โดยฉายที่โตเกียว 20 มิถุนายน พ.ศ. 2552 (เข้าฉายเพียง 2 สัปดาห์) ส่วนในสิงคโปร์ออกฉายเมื่อวันที่ 16 กรกฎาคม พ.ศ. 2552 โดยเรตของภาพยนตร์อยู่ที่ M18 คือผู้อายุต่ำกว่า 18 ปีไม่สามารถรับชมได้
การตอบรับจากสังคม > กิจกรรมเกี่ยวกับภาพยนตร์

กระแสตอบรับที่ดีของภาพยนตร์เรื่องนี้ จึงมีกิจกรรมเพิ่มเติมสำหรับผู้ที่ชื่นชอบ โดยกลุ่มผู้ชมที่ชื่นชอบในภาพยนตร์เรื่อง รักแห่งสยาม ได้ส่งหนังสือถึง บริษัท สหมงคลฟิล์มฯ เพื่อขอให้นำฟิล์มภาพยนตร์ รักแห่งสยาม มาฉายเป็นรอบพิเศษ ที่โรงภาพยนตร์สกาล่า สยามสแควร์ เมื่อวันที่ 24 ธันวาคม พ.ศ. 2550 ในรอบเวลา 20.00 น. ซึ่งถือเป็นปรากฏการณ์ที่ไม่ค่อยพบเห็นบ่อยครั้งนัก โดยในการฉายภาพยนตร์รอบพิเศษนี้ มีผู้ชมเกือบเต็มความจุของโรง คือ 900 ที่นั่ง
นอกจากนี้ยังมีการจัดคอนเสิร์ตรอบพิเศษ ชื่อว่า "Nokia Music Presents The Love of Siam Special Greeting" ในวันที่ 9 กุมภาพันธ์ พ.ศ. 2551 ที่เอสเอฟเวิลด์ซีนีมา เซ็นทรัลเวิลด์รอบ 13.00 และ 18.00 น. ซึ่งคอนเสิร์ตครั้งนี้มีคนดูมากกว่า 400 คน พร้อมกับดารานักแสดงจากภาพยนตร์เรื่องนี้ และวงออกัส นอกจากนี้ยังมีแขกรับเชิญคือ คิว วงฟลัวร์ สุกัญญา มิเกล และธนกฤต พานิชวิทย์  ซึ่งรายได้หลังหักค่าใช้จ่ายมอบให้มูลนิธิเด็กโรคหัวใจ ในพระอุปถัมภ์สมเด็จพระเจ้าพี่นางเธอเจ้าฟ้ากัลยาณิวัฒนา
เพลงประกอบภาพยนตร์

อัลบั้มเพลงประกอบภาพยนตร์เรื่อง รักแห่งสยาม ออกวางจำหน่ายเมื่อวันที่ 9 พฤศจิกายน พ.ศ. 2550 สังกัดแฮปปี้โฮม ซึ่งได้ผู้กำกับภาพยนตร์ ชูเกียรติ ศักดิ์วีระกุล รับตำแหน่งเป็นโปรดิวเซอร์อัลบั้มนี้อีกด้วย ทั้งทำหน้าที่ แต่งเนื้อร้อง ทำนอง ออกแบบการร้อง และขับร้องเองด้วยในเพลง "กันและกัน" และ "Ticket"
และยังมีวงเฉพาะกิจในนาม วงออกัส ประกอบด้วยสมาชิกทั้งหมด 11 คน นำโดย พิช - วิชญ์วิสิฐ หิรัญวงษ์กุล หนึ่งในนักแสดงนำของภาพยนตร์และนักร้องนำประจำวง ทำเพลงในสไตล์ป็อปโซล ซึ่งพิชยังมีส่วนในการแต่งเพลง “รู้สึกบ้างไหม” โดยเพลงที่ได้รับการประชาสัมพันธ์ตามคลื่นวิทยุและสถานีโทรทัศน์ดนตรีเพลงแรกคือ “กันและกัน” ร้องโดย คิว-สุวีระ บุญรอด หรือ คิว วงฟลัวร์ มิวสิกวิดีโอถ่ายทำที่สยามสแควร์ ซึ่งเพลง “กันและกัน” นี้นอกจากคิวแล้วยังมี พิช  ขับร้องในภาพยนตร์ 2 ครั้ง คือในฉากงานเลี้ยง เป็นแบบอคูสติก และในคอนเสิร์ตช่วงท้ายเรื่อง เป็นแบบบันทึกเสียงสดกับวงออกัส และผู้กำกับภาพยนตร์ ชูเกียรติ ศักดิ์วีระกุล ขับร้องในฉบับอคูสติก อยู่ในอัลบั้มเพลงประกอบภาพยนตร์ ซึ่งเพลง "กันและกัน" ได้รับรางวัล Song of The Year จากงานแจกรางวัลแฟตอวอร์ด ครั้งที่ 6 ส่วนซิงเกิ้ลที่ 2 เพลง “เพียงเธอ”  เพลงเก่าของสุกัญญา มิเกล ร้องโดยพิช-วิชญ์วิสิฐ หิรัญวงษ์กุล มิวสิกวิดีโอเพลงนี้ถ่ายทำกันที่โรงภาพยนตร์เฮาส์ นอกจากนั้นเพลงบางส่วนได้นำมาทำใหม่ ในอัลบั้ม "August Thanx" อัลบั้มของวงออกัส อีกด้วย
สำหรับในภาพยนตร์ ผู้ชมจะได้ฟังเพลง “Ticket”  เป็นเพลงแรก โดยเพลงนี้เป็นการเล่าเรื่องว่าเพลงของวงของมิวเพลงนี้ก็กำลังดัง ฮิตติดอันดับและถูกเปิดในคลื่นวิทยุอยู่ ต่อมาเพลง “คืนอันเป็นนิรันดร์’” เป็นเพลงที่เคยใช้ประกอบละครเวทีที่คณะนิเทศศาสตร์ จุฬาลงกรณ์มหาวิทยาลัย ซึ่งเดิมทีขับร้องโดยพิจิกา จิตตะปุตตะ (ลูกหว้า วงดูบาดู) โดยในเวอร์ชันภาพยนตร์ ขับร้องโดย ภาสกร วิรุฬห์ทรัพย์ นักร้องยุวชนยอดเยี่ยมแห่งประเทศไทย ประจำปี 2549 และเป็นหนึ่งในสมาชิกวงออกัส
ส่วนเพลงอื่น ๆ ที่ปรากฏในภาพยนตร์ เช่น เพลงจีนชื่อ 明月千里寄相思 (พินอิน: ming yue qian li ji xiang si)  (หมิง เยี่ย เชียนหลี่ จี้เซียงสึ)  ขับร้องโดย อู๋ อิงอิน (吴莺音) และ Silent Night เป็นต้น
เพลงประกอบภาพยนตร์ > รายชื่อเพลงในอัลบั้ม

| --- | --- |
 แผ่นที่ 1 (ซีดีเพลง) กันและกัน (Radio Edit) - สุวีระ บุญรอด (คิว วงฟลัวร์) – 4:34  Ticket  - มะเดี่ยว (ชูเกียรติ ศักดิ์วีรกุล) & August Band – 3:34  รู้สึกบ้างไหม (Live) - พิช วิชญ์วิสิฐ หิรัญวงษ์กุล – 4:16  เพียงเธอ - พิช วิชญ์วิสิฐ หิรัญวงษ์กุล – 4:12  กันและกัน (Acoustic) - มะเดี่ยว (ชูเกียรติ ศักดิ์วีรกุล) – 6:20  คืนอันเป็นนิรันดร์ - เพชร (ภาสกร วิรุฬห์ทรัพย์) – 3:07  กันและกัน (Live) - พิช วิชญ์วิสิฐ หิรัญวงษ์กุล – 6:02  รู้สึกบ้างไหม (Original Mix) - พิช วิชญ์วิสิฐ หิรัญวงษ์กุล – 5:00  เพียงเธอ (Demo) - มะเดี่ยว (ชูเกียรติ ศักดิ์วีรกุล) – 4:23  Ticket (Bonus Track) - Instrument – 3:50:  แผ่นที่ 2 (วีซีดี) ตัวอย่างภาพยนตร์ รักแห่งสยาม  มิวสิกวิดีโอเพลง กันและกัน  แนะนำสมาชิกวงออกัส  เบื้องหลังการถ่ายทำมิวสิกวิดีโอเพลง กันและกัน
ดีวีดีและวีซีดี

บทความหลัก: รักแห่งสยาม (ดีวีดี)
ดีวีดีภาพยนตร์เรื่องรักแห่งสยามผลิตและจัดจำหน่ายโดยบริษัท แฮปปี้ โฮม เอ็นเตอร์เทนเม้นท์ จำกัด โดยแบบปกติซึ่งฉายในโรงภาพยนตร์ ความยาว 2 ชั่วโมงครึ่ง เป็นระบบภาพไวด์สกรีน ระบบเสียงภาษาไทย 2 ระบบคือ Dolby Digital 5.1 และ Dolby 2.0 นอกจากนี้ยังเลือกเสียงบรรยายได้ด้วย และมีส่วนเพิ่มเติมคือ มิวสิกวิดีโอ ตัวอย่างภาพยนตร์ ภาพจากหนัง ดีวีดีแบบปกตินี้ออกจำหน่ายวันที่ 19 กุมภาพันธ์ พ.ศ. 2551 และยังมีการวางขายดีวีดีฉบับ Director's Cut จำนวน 2 แผ่น ความยาวรวม 178 นาที ออกจำหน่ายวันที่ 9 เมษายน พ.ศ. 2551
ส่วนแบบที่เป็นดีวีดีบ็อกซ์เซ็ต (DVD boxed set) ซึ่งผู้ผลิตอ้างว่าจะผลิตตามจำนวนสั่งจอง ประกอบด้วย ดีวีดีภาพยนตร์ฉบับ Director's Cut จำนวน 2 แผ่น (ดีวีดี 5 และดีวีดี 9), ดีวีดีเบื้องหลังพิเศษ 1 แผ่น (ดีวีดี 9), โปสการ์ด จำนวน 10 ใบ, โน้ตเพลงกันและกัน, จดหมายรักแห่งสยาม และซีดีเพลงประกอบภาพยนตร์ทุกเพลงรวมทั้งเพลงบรรเลง, ตุ๊กตาไม้ ซึ่งระบบภาพและเสียงเช่นเดียวกับดีวีดีฉบับธรรมดา และในส่วนดีวีดีเบื้องหลังพิเศษ จะมีส่วน Video Commentary เป็นภาพพิเศษที่มีบรรยากาศการชมภาพยนตร์ พร้อมผู้กำกับและนักแสดง, ส่วนฉากที่ถูกตัดออกทั้งหมด สามารถเลือกเสียงบรรยายจากผู้กำกับได้, ส่วนเบื้องหลังการถ่ายทำ ภาพส่วนตัวที่ผู้กำกับเก็บเอาไว้ ระหว่างการทำงาน, ส่วน Storyboard Comparison เปรียบเทียบงานออกแบบมุมกล้องจากภาพเขียนสตอรี่บอร์ด โดยเอกสิทธิ์ ไทยรัตน์ กับภาพจริง, ส่วน Character Introduction แนะนำนักแสดง, ส่วนเทปบันทึกภาพการแสดงคอนเสิร์ต Premiere Concert “รักแห่งสยาม”  และบทสัมภาษณ์ผู้กำกับเกี่ยวกับการเขียนเพลงและการเลือกใช้เพลงประกอบภาพยนตร์เพลงต่าง ๆ   ทั้งนี้ ผู้จัดจำหน่ายกำหนดรับสินค้าในวันที่ 9 เมษายน พ.ศ. 2551 (เลื่อนจากเดิม 28 มีนาคม)
ส่วนวีซีดีออกในรูปแบบเหมือนกับที่ออกฉายตามโรงภาพยนตร์ ประกอบด้วย 3 แผ่น มี 2 ปก คือสีขาวและสีแดง  วีซีดีภาพยนตร์ออกจำหน่ายก่อนดีวีดีประมาณ 1 สัปดาห์
งานต่อยอด

ภาพยนตร์ รักแห่งสยาม มีการตีพิมพ์ในรูปแบบนิยาย ได้แก่ รักแห่งสยาม Legacy  หนังสือที่ระลึกฉลองครบรอบ 12 ปีของภาพยนตร์ และมี รักแห่งสยาม ฉบับออนไลน์มีความแตกต่างจากฉบับ Legacy คือเป็นฉบับที่เรียบเรียงใหม่จากบทภาพยนตร์ เขียนโดยชูเกียรติ ใช้นามปากกาว่า แมวโพง นอกจากนั้นยังมีการดัดแปลงเป็นละครเพลง ใช้ชื่อว่า รักแห่งสยาม มิวสิกคัล กำกับโดยวิชญ์วิสิฐ หิรัญวงษ์กุล กำหนดวันแสดงไว้ที่เดือน ธันวาคม พ.ศ. 2562 ต่อมาในเดือนพฤศจิกายน พ.ศ. 2567 ได้มีการประกาศว่าจะมีการนำ รักแห่งสยาม มาสร้างเป็นละครเวทีอีกครั้งในชื่อ รักแห่งสยาม The Musical โดยเป็นการร่วมมือกันระหว่างสตูดิโอคำม่วนโดยชูเกียรติ, สหมงคลฟิล์ม อินเตอร์เนชั่นแนล, จีเอ็มเอ็มทีวี และซีเนริโอ มีกำหนดเปิดการแสดงใน พ.ศ. 2568 ณ เมืองไทยรัชดาลัย เธียเตอร์ ศูนย์การค้าเซ็นทรัล ดิ เอสพละนาด
จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566

การเลือกตั้งสมาชิกสภาผู้แทนราษฎรจังหวัดแม่ฮ่องสอน พ.ศ. 2566 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จัดขึ้นในวันที่ 14 พฤษภาคม พ.ศ. 2566 โดยแบ่งเขตเลือกตั้งออกเป็น 2 เขตเลือกตั้ง เพิ่มจากการเลือกตั้งครั้งก่อนเมื่อปี พ.ศ. 2562 ขึ้นมา 1 ที่นั่ง ในแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ภาพรวม > แบ่งตามพรรค

| พรรค | พรรค | จำนวน ผู้สมัคร | คะแนนเสียง> จน. | คะแนนเสียง>  % | ที่นั่ง> จน. | ที่นั่ง> +/– | ที่นั่ง>  % |
| --- | --- | --- | --- | --- | --- | --- | --- |
|  | พลังประชารัฐ | 2  | 33,525 | 24.70 | 1  |  | 50.00 |
|  | ประชาธิปัตย์ | 2  | 32,806 | 24.17 | 1  |  1 | 50.00 |
|  | ก้าวไกล | 2  | 25,472 | 18.77 | 0  |  | 0.00 |
|  | อื่น ๆ | 16  | 43,904 | 32.36 | 0  |  | 0.00 |
| ผลรวม | ผลรวม | 22  | 135,707 | 100.00 | 2  |  | 100.00 |
ภาพรวม > แบ่งตามเขต

| เขตเลือกตั้ง> เขตเลือกตั้ง.เขตเลือกตั้ง | พลังประชารัฐ> .คะแนนเสียง | พลังประชารัฐ> .% | ประชาธิปัตย์> .คะแนนเสียง | ประชาธิปัตย์> .% | ก้าวไกล> .คะแนนเสียง | ก้าวไกล> .% | อื่น ๆ> .คะแนนเสียง | อื่น ๆ> .% | ผลรวม> .คะแนนเสียง | ผลรวม> .% | ผลการเลือกตั้ง> ผลการเลือกตั้ง.ผลการเลือกตั้ง |
| --- | --- | --- | --- | --- | --- | --- | --- | --- | --- | --- | --- |
| เขต 1 | 18,772 | 28.54 | 12,460 | 18.94 | 13,876 | 21.09 | 20,666 | 31.43 | 65,774 | 100.00 | พลังประชารัฐ รักษาที่นั่ง |
| เขต 2 | 14,753 | 21.09 | 20,346 | 29.09 | 11,596 | 16.58 | 23,238 | 33.24 | 69,933 | 100.00 | ประชาธิปัตย์ ชนะที่นั่ง |
| ผลรวม | 33,525 | 24.70 | 32,806 | 24.17 | 25,472 | 18.77 | 43,904 | 32.36 | 135,707 | 100.00 |  |
ภาพรวม > คะแนนในระบบบัญชีรายชื่อแบ่งตามเขตเลือกตั้ง

| เขตเลือกตั้ง> เขตเลือกตั้ง.เขตเลือกตั้ง | พลังประชารัฐ> .คะแนนเสียง | พลังประชารัฐ> .% | ประชาธิปัตย์> .คะแนนเสียง | ประชาธิปัตย์> .% | ก้าวไกล> .คะแนนเสียง | ก้าวไกล> .% | อื่น ๆ> .คะแนนเสียง | อื่น ๆ> .% | ผลรวม> .คะแนนเสียง | ผลรวม> .% | พรรคที่ชนะ> พรรคที่ชนะ.พรรคที่ชนะ |
| --- | --- | --- | --- | --- | --- | --- | --- | --- | --- | --- | --- |
| เขต 1 | 2,438 | 3.61 | 1,705 | 2.52 | 29,837 | 44.21 | 33,505 | 49.66 | 67,485 | 100.00 | ก้าวไกล |
| เขต 2 | 3,517 | 4.91 | 3,439 | 4.80 | 26,514 | 37.04 | 38,099 | 53.25 | 71,569 | 100.00 | ก้าวไกล |
| ผลรวม | 5,955 | 4.28 | 5,144 | 3.69 | 56,351 | 40.52 | 71,604 | 51.51 | 139,054 | 100.00 |  |
ผลการเลือกตั้งแบบบัญชีรายชื่อ

ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดแม่ฮ่องสอน
| พรรค | พรรค | คะแนนเสียง | ร้อยละ |
| --- | --- | --- | --- |
|  | ก้าวไกล (31) | 56,351 | 40.52 |
|  | เพื่อไทย (29) | 31,879 | 22.93 |
|  | รวมไทยสร้างชาติ (22) | 8,992 | 6.47 |
|  | พลังประชารัฐ (37) | 5,955 | 4.28 |
|  | ประชาธิปัตย์ (26) | 5,144 | 3.70 |
|  | พลังสังคมใหม่ (5) | 3,206 | 2.31 |
|  | ครูไทยเพื่อประชาชน (6) | 2,646 | 1.90 |
|  | ภูมิใจไทย (7) | 2,622 | 1.90 |
|  | ประชาธิปไตยใหม่ (2) | 2,261 | 1.61 |
|  | อนาคตไทย (10) | 1,891 | 1.36 |
|  | ท้องที่ไทย (4) | 1,407 | 1.01 |
|  | เป็นธรรม (3) | 1,251 | 0.90 |
|  | พลังสยาม (16) | 961 | 0.69 |
|  | เสรีรวมไทย (25) | 854 | 0.61 |
|  | ใหม่ (1) | 704 | 0.51 |
|  | ไทยชนะ (13) | 701 | 0.50 |
|  | ภาคีเครือข่ายไทย (19) | 699 | 0.50 |
|  | ทางเลือกใหม่ (30) | 673 | 0.48 |
|  | ไทยสร้างไทย (32) | 638 | 0.46 |
|  | พลัง (9) | 610 | 0.44 |
|  | เพื่อชาติไทย (36) | 606 | 0.45 |
|  | ไทยรวมไทย (12) | 596 | 0.43 |
|  | ไทยภักดี (21) | 580 | 0.42 |
|  | ประชาชาติ (11) | 578 | 0.42 |
|  | ไทยพร้อม (28) | 478 | 0.34 |
|  | พลังธรรมใหม่ (27) | 426 | 0.31 |
|  | แรงงานสร้างชาติ (8) | 376 | 0.27 |
|  | รวมใจไทย (23) | 362 | 0.26 |
|  | มิติใหม่ (39) | 325 | 0.23 |
|  | เปลี่ยน (20) | 318 | 0.23 |
|  | กรีน (15) | 298 | 0.21 |
|  | เพื่อชาติ (24) | 296 | 0.21 |
|  | ชาติไทยพัฒนา (18) | 273 | 0.20 |
|  | เสมอภาค (17) | 266 | 0.19 |
|  | เพื่อไทรวมพลัง (38) | 257 | 0.18 |
|  | ชาติพัฒนากล้า (14) | 256 | 0.18 |
|  | ประชากรไทย (63) | 256 | 0.18 |
|  | ประชาภิวัฒน์ (40) | 246 | 0.18 |
|  | เปลี่ยนอนาคต (65) | 238 | 0.17 |
|  | ไทยเป็นหนึ่ง (33) | 215 | 0.15 |
|  | รวมพลัง (35) | 195 | 0.14 |
|  | ไทยก้าวหน้า (55) | 175 | 0.13 |
|  | แผ่นดินธรรม (34) | 170 | 0.12 |
|  | ประชาไทย (56) | 169 | 0.12 |
|  | ไทยศรีวิไลย์ (42) | 154 | 0.11 |
|  | พลังเพื่อไทย (57) | 145 | 0.10 |
|  | ราษฎร์วิถี (44) | 134 | 0.10 |
|  | ไทยธรรม (41) | 134 | 0.10 |
|  | คลองไทย (61) | 86 | 0.06 |
|  | รวมแผ่นดิน (47) | 86 | 0.06 |
|  | พลังประชาธิปไตย (66) | 84 | 0.06 |
|  | ไทยสมาร์ท (67) | 77 | 0.06 |
|  | เส้นด้าย (64) | 72 | 0.05 |
|  | แนวทางใหม่ (45) | 68 | 0.05 |
|  | พลังสหกรณ์ (43) | 66 | 0.05 |
|  | ถิ่นกาขาวชาววิไล (46) | 63 | 0.05 |
|  | พลังไทยรักชาติ (62) | 62 | 0.04 |
|  | เพื่ออนาคตไทย (48) | 61 | 0.04 |
|  | ความหวังใหม่ (60) | 61 | 0.04 |
|  | พลังสังคม (53) | 51 | 0.02 |
|  | พลังปวงชนไทย (50) | 48 | 0.03 |
|  | รักษ์ผืนป่าประเทศไทย (49) | 45 | 0.03 |
|  | ช่วยชาติ (59) | 42 | 0.03 |
|  | สังคมประชาธิปไตยไทย (58) | 38 | 0.03 |
|  | สามัญชน (51) | 36 | 0.03 |
|  | ชาติรุ่งเรือง (52) | 32 | 0.02 |
|  | ภราดรภาพ (54) | 29 | 0.02 |

| บัตรดี | บัตรดี | 139,054 | 93.97 |
| บัตรเสีย | บัตรเสีย | 7,658 | 5.17 |
| ไม่ประสงค์ลงคะแนน | ไม่ประสงค์ลงคะแนน | 1,270 | 0.86 |
| ผู้มาใช้สิทธิ์เลือกตั้ง | ผู้มาใช้สิทธิ์เลือกตั้ง | 147,982 | 81.71 |
| ผู้มีสิทธิ์เลือกตั้ง | ผู้มีสิทธิ์เลือกตั้ง | 181,098  | 100.00 |
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
ผลการเลือกตั้งแบบแบ่งเขต > เขต 1

เขตเลือกตั้งที่ 1 ประกอบด้วย อำเภอเมืองแม่ฮ่องสอน อำเภอปาย อำเภอปางมะผ้า และอำเภอขุนยวม
ผลการเลือกตั้งล่วงหน้าและนอกราชอาณาจักร เขตเลือกตั้งที่ 1 (แบบแบ่งเขต)
(64.42%)
สมภพ (13.69%)
ปกรณ์ (6.84%)
ดนุภัทร์ (4.35%)
อื่น ๆ (10.70%)
ผลการเลือกตั้งล่วงหน้าและนอกราชอาณาจักร เขตเลือกตั้งที่ 1 (แบบบัญชีรายชื่อ)
(76.86%)
เพื่อไทย (15.73%)
รวมไทยสร้างชาติ (3.08%)
ประชาธิปัตย์ (0.78%)
อื่น ๆ (3.55%)
| ผลการเลือกตั้งสมาชิกสภาผู้แทนราษฎรจังหวัดแม่ฮ่องสอน เขต 1> พรรค | ผลการเลือกตั้งสมาชิกสภาผู้แทนราษฎรจังหวัดแม่ฮ่องสอน เขต 1> พรรค | ผลการเลือกตั้งสมาชิกสภาผู้แทนราษฎรจังหวัดแม่ฮ่องสอน เขต 1> ผู้สมัคร | ผลการเลือกตั้งสมาชิกสภาผู้แทนราษฎรจังหวัดแม่ฮ่องสอน เขต 1> คะแนนเสียง | ผลการเลือกตั้งสมาชิกสภาผู้แทนราษฎรจังหวัดแม่ฮ่องสอน เขต 1> % | ผลการเลือกตั้งสมาชิกสภาผู้แทนราษฎรจังหวัดแม่ฮ่องสอน เขต 1> ± |
| --- | --- | --- | --- | --- | --- |
|  | พลังประชารัฐ   | ปกรณ์ จีนาคำ (2) | 18,772 | 28.54 | – |
|  | ก้าวไกล | สิบเอก สมเกียรติ บุญคำมา (7) | 13,876 | 21.10 | – |
|  | ประชาธิปัตย์   | ดนุภัทร์ เชียงชุม (6) | 12,460 | 18.94 | – |
|  | รวมไทยสร้างชาติ   | จำลอง รุ่งเรือง (5)✔ | 7,510 | 11.42 | – |
|  | ภูมิใจไทย   | นันทิยา วงศ์วานิชย์ (3) | 6,485 | 9.86 | – |
|  | เพื่อไทย   | สมภพ คงความซื่อ (4) | 4,957 | 7.54 | – |
|  | ชาติไทยพัฒนา   | ณัฐปคัลภ์ ศักดิ์ปิยเมธากุล (8) | 754 | 1.15 | + 0.55 |
|  | เสรีรวมไทย   | พันตำรวจเอก กนิษฐ ประสานสุข (1) | 669 | 1.02 | – |
|  | คลองไทย  | เมธิชัย พิทักษ์พนาสิทธิ์ (9) | 172 | 0.26 | – |
|  | ประชาไทย  | ทองสุข ติโต๊ะ (10) | 119 | 0.18 | – |
| ผลรวม | ผลรวม | ผลรวม | 65,774 | 100.00 | — |

| บัตรดี | บัตรดี | บัตรดี | 65,774 | 92.76 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 1,334 | 1.87 | – |
| บัตรเสีย | บัตรเสีย | บัตรเสีย | 4,081 | 5.37 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 71,189 | 81.48 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 87,370 | 100.00 | — |
: พลังประชารัฐ   รักษาที่นั่ง
ผลการเลือกตั้งแบบแบ่งเขต > เขต 2

เขตเลือกตั้งที่ 2 ประกอบด้วยอำเภอแม่ลาน้อย อำเภอแม่สะเรียง และอำเภอสบเมย
ผลการเลือกตั้งล่วงหน้าและนอกราชอาณาจักร เขตเลือกตั้งที่ 2 (แบบแบ่งเขต)
(61.61%)
วิทยา (15.78%)
สมบัติ (5.92%)
เฉลิม (3.48%)
อื่น ๆ (13.21%)
ผลการเลือกตั้งล่วงหน้าและนอกราชอาณาจักร เขตเลือกตั้งที่ 2 (แบบบัญชีรายชื่อ)
(75.60%)
เพื่อไทย (16.04%)
รวมไทยสร้างชาติ (3.61%)
ประชาธิปัตย์ (0.75%)
อื่น ๆ (4.00%)
| ผลการเลือกตั้งสมาชิกสภาผู้แทนราษฎรจังหวัดแม่ฮ่องสอน เขต 2> พรรค | ผลการเลือกตั้งสมาชิกสภาผู้แทนราษฎรจังหวัดแม่ฮ่องสอน เขต 2> พรรค | ผลการเลือกตั้งสมาชิกสภาผู้แทนราษฎรจังหวัดแม่ฮ่องสอน เขต 2> ผู้สมัคร | ผลการเลือกตั้งสมาชิกสภาผู้แทนราษฎรจังหวัดแม่ฮ่องสอน เขต 2> คะแนนเสียง | ผลการเลือกตั้งสมาชิกสภาผู้แทนราษฎรจังหวัดแม่ฮ่องสอน เขต 2> % | ผลการเลือกตั้งสมาชิกสภาผู้แทนราษฎรจังหวัดแม่ฮ่องสอน เขต 2> ± |
| --- | --- | --- | --- | --- | --- |
|  | ประชาธิปัตย์   | สมบัติ ยะสินธุ์ (5)✔ | 20,346 | 29.09 | + 11.84 |
|  | เพื่อไทย   | วิทยา หวานซึ้ง (6) | 17,536 | 25.08 | – |
|  | พลังประชารัฐ   | จำลอง ศรีสวัสดิ์ (10) | 14,753 | 21.10 | – |
|  | ก้าวไกล | สะท้าน ชีววิชัยพงศ์ (4) | 11,596 | 16.58 | – |
|  | รวมไทยสร้างชาติ   | ว่าที่พันตรี เฉลิม ปิยะศิริวัฒน์ (1) | 1,858 | 2.66 | – |
|  | พลังสังคมใหม่ | จรูญ แสนวิจิตร (2) | 724 | 1.04 | – |
|  | รวมแผ่นดิน | ไพโรจน์ ภัทรพาณิชย์กุล (9) | 627 | 0.90 | – |
|  | ไทยสร้างไทย | กิตติวัฒน์ วิเศษขัน (7) | 590 | 0.84 | – |
|  | ภูมิใจไทย   | อนงค์ ไพรวัลย์ (8) | 476 | 0.68 | – |
|  | เสรีรวมไทย   | ภานุวัฒน์ คงมีความดี (3) | 475 | 0.68 | – |
|  | เพื่อชาติ    | อนุพันธ์ หาญประดับทอง (13) | 365 | 0.52 | – 12.31 |
|  | คลองไทย  | ชัยชนะ ดวงปูนันท์ (11) | 348 | 0.50 | – |
|  | ชาติรุ่งเรือง | ชรินทร์ทิพย์ ชิงชัยพงษ์ (12) | 239 | 0.34 | – 0.71 |
| ผลรวม | ผลรวม | ผลรวม | 69,933 | 100.00 | — |

| บัตรดี | บัตรดี | บัตรดี | 69,933 | 91.07 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 1,146 | 1.49 | – |
| บัตรเสีย | บัตรเสีย | บัตรเสีย | 5,714 | 7.44 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 76,793 | 81.93 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 93,730 | 100.00 | — |
: ประชาธิปัตย์   ชนะที่นั่ง (เขตเลือกตั้งใหม่)
ดูเพิ่ม

จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
สมาชิกสภาผู้แทนราษฎรจังหวัดแม่ฮ่องสอน
แหล่งข้อมูลอื่น

| ด ค ก(พ> ศ. 2562 ←)   การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 |
| --- | --- |
 กรุงเทพมหานคร  กระบี่  กาญจนบุรี  กาฬสินธุ์  กำแพงเพชร  ขอนแก่น  จันทบุรี  ฉะเชิงเทรา  ชลบุรี  ชัยนาท  ชัยภูมิ  ชุมพร  เชียงราย  เชียงใหม่  ตรัง  ตราด  ตาก  นครนายก  นครปฐม  นครพนม  นครราชสีมา  นครศรีธรรมราช  นครสวรรค์  นนทบุรี  นราธิวาส  น่าน  บึงกาฬ  บุรีรัมย์  ปทุมธานี  ประจวบคีรีขันธ์  ปราจีนบุรี  ปัตตานี  พระนครศรีอยุธยา  พะเยา  พังงา  พัทลุง  พิจิตร  พิษณุโลก  เพชรบุรี  เพชรบูรณ์  แพร่  ภูเก็ต  มหาสารคาม  มุกดาหาร  แม่ฮ่องสอน  ยโสธร  ยะลา  ร้อยเอ็ด  ระนอง  ระยอง  ราชบุรี  ลพบุรี  ลำปาง  ลำพูน  เลย  ศรีสะเกษ  สกลนคร  สงขลา  สตูล  สมุทรปราการ  สมุทรสงคราม  สมุทรสาคร  สระแก้ว  สระบุรี  สิงห์บุรี  สุโขทัย  สุพรรณบุรี  สุราษฎร์ธานี  สุรินทร์  หนองคาย  หนองบัวลำภู  อ่างทอง  อำนาจเจริญ  อุดรธานี  อุตรดิตถ์  อุทัยธานี  อุบลราชธานี 
สมาชิกสภาผู้แทนราษฎร
| ด ค กจังหวัดแม่ฮ่องสอนในการเลือกตั้งสมาชิกสภาผู้แทนราษฎรไทย |
| --- | --- |
เลือกตั้งทั่วไป:  กุมภาพันธ์ 2500  ธันวาคม 2500  2512  2518  2519  2522  2526  2529  2531  มีนาคม 2535  กันยายน 2535  2538  2539  2544  2548  2550  2554  2562  2566
ภิสา สวนศรี

| ภิสา สวนศรี |
| --- | --- |
เกิด: หทัยชนก สวนศรี 18 เมษายน พ.ศ. 2534 (33 ปี)
ศิษย์เก่า: คณะศิลปกรรมศาสตร์ จุฬาลงกรณ์มหาวิทยาลัย
อาชีพ: ทหารบก นักร้อง นักแสดง ลิเก
ตัวแทน: เดอะ วัน เอ็นเตอร์ไพรส์   (2567 - ปัจจุบัน)
บิดามารดา: พงษ์ศักดิ์ สวนศรี (บิดา)
ร้อยโทหญิง ภิสา สวนศรี (เกิด 18 เมษายน 2534) หรือที่รู้จักกันในชื่อ ซาย เคพีเอ็น ปัจจุบันเป็นนายทหารบกหญิง, นักร้อง, นักแสดงละครโทรทัศน์ และ นักแสดงลิเกชาวไทย
ประวัติ

ภิสา สวนศรี มีชื่อจริงเมื่อแรกเกิดว่า หทัยชนก สวนศรี มีชื่อเล่นว่า ซาย เกิดเมื่อวันที่ 18 เมษายน 2534 เป็นบุตรสาวของ พงษ์ศักดิ์ สวนศรี อดีตพระเอกลิเกชื่อดังเจ้าของฉายา ลิเกจอแก้ว นอกจากนี้เธอยังเป็นลูกพี่ลูกน้องกับ เก่ง เมธัส สวนศรี อดีตนักแสดง นายแบบชื่อดัง
ภิสาจบการศึกษาระดับมัธยมศึกษาจากวิทยาลัยนาฏศิลป์ ระดับปริญญาตรีจากคณะศิลปกรรมศาสตร์ จุฬาลงกรณ์มหาวิทยาลัย และระดับปริญญาโท ศิลปศาสตร์มหาบัณฑิต สาขา การจัดการวัฒนธรรม จุฬาลงกรณ์มหาวิทยาลัย ในปี 2563
เข้าสู่วงการ

ภิสาเข้าสู่วงการจากการแสดงภาพยนตร์เรื่องเหลือแหล่ ของโน้ต เชิญยิ้ม เมื่อปี 2554 จากนั้นจึงได้เข้าประกวดเคพีเอ็น อวอร์ด ครั้งที่ 24 และได้มีผลงานละครเรื่องแรกคือเรื่องมนต์รักสองฝั่งคลอง ที่ออกอากาศทางพีพีทีวี เมื่อปี 2559 โดยรับบทเป็น แก้มบุ๋ม ตามมาด้วยเรื่องนางฟ้าเปื้อนฝุ่น ทางช่อง 7 เอชดี ในปีเดียวกันโดยรับบทเป็น รสริน จากนั้นในปี 2560 ได้แสดงละครเรื่องรักหลงโรง ทางช่อง 3 เอชดี โดยรับบทเป็น หยกฟ้า มายาพร ต่อมาในปี 2563 ได้แสดงละครเรื่องวาสนารัก ทางช่อง 3 เอชดี โดยรับบทเป็น ดุจดาว เทพทอง
ช่วงปี พ.ศ. 2567 ภิสา ได้เข้าแข่งขันรายการ The Golden Song เวทีเพลงเพราะ ช่วงเดือนกุมภาพันธ์ และได้เซ็นสัญญาเป็นศิลปินสังกัด ช่องวัน 31 เมื่อวันที่ 27 สิงหาคม
รับราชการ

ในปี 2562 ภิสาได้เข้ารับราชการในกองดุริยางค์ทหารบก จนกระทั่งได้ประดับยศร้อยตรีหญิง ในปี 2564 จากนั้นในปี 2566 ได้ประดับยศเป็นร้อยโท